PREKIŲ TECHNINĖ specifikacija, preliminarūs Prekių kiekiai ir Preliminariosios sutarties įkainiai

***(JEIGU BUS PERKAMOS PRELIMINARIOSIOS SUTARTIES 3 PRIEDE NENURODYTOS, TAČIAU SU PIRKIMO OBJEKTU SUSIJUSIOS PREKĖS)***

Lentelėje (7 stulpelis) BŪTINA nurodyti reikalaujamas reikšmes, nurodant siūlomų prekių duomenis (gamintoją arba platintoją ir kitą reikalaujamą informaciją).

*Siūlomų prekių atitiktis techninėje specifikacijoje nurodytiems reikalavimams bus tikrinama sutarties vykdymo metu, tačiau Perkančiajai organizacijai kilus įtarimams dėl siūlomų prekių atitikties nurodytiems reikalavimams, turi teisę paprašyti tiekėjo pateikti atitiktį įrodančius dokumentus pasiūlymų vertinimo metu.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Maisto produkto pavadinimas ir nomenklatūrinis numeris (kodas)1**  ***(pildo Įstaiga)*** | **Reikalavimai produktams** | | **Pasiūlyme**  **nurodomo mato vnt.**  ***(pildo Įstaiga)*** | **Preliminarus kiekis**  **per 12 mėn.**  ***(pildo Įstaiga)*** | **Siūlomų prekių gamintojas ar platintojas, klasė *(jei prekė skirstoma į klases)*, atitikties techninėje specifikacijoje nurodytiems reikalavimams patvirtinimas**  ***(pildo Tiekėjas)*** | **PVM tarifas, %**  ***(pildo Tiekėjas)*** | **Vieneto įkainis, Eur (be PVM)**  ***(pildo Tiekėjas)*** |
| **Reikalavimų aprašymas**  ***(pildo Įstaiga)*** | **Išfasavimas**  ***(pildo Įstaiga)*** |
| *1* | *2* | *3* | *4* | *5* | *6* | *7* | *8* | *9* |

|  |
| --- |
| **Bendrieji reikalavimai:**   * Visos prekės privalo atitikti Vaikų maitinimo organizavimo tvarkos apraše, patvirtintame Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 (aktuali redakcija) (toliau – **Vaikų maitinimo aprašas**) nustatytus reikalavimus; * Visos prekės privalo atitikti Suaugusiųjų asmenų maitinimo organizavimo socialinės globos įstaigose tvarkos apraše, patvirtintame Lietuvos Respublikos sveikatos apsaugos ministro 2023 m. sausio 4 d. įsakymu Nr. V-11 (aktuali redakcija) nustatytus reikalavimus; * Tiekėjas privalo laikytis (užtikrinti) bendrųjų maisto produktų higienos taisyklių pagal 2004 m. balandžio 29 d. Europos Parlamento ir Tarybos reglamentą (EB) Nr. 852/2004 dėl maisto produktų higienos (aktuali redakcija) ir Lietuvos higienos normos HN 15:2021 „Maisto higiena“, patvirtintos Lietuvos Respublikos sveikatos apsaugos ministro 2005 m. rugsėjo 1 d. įsakymu Nr. V-675 (aktuali redakcija), reikalavimų; * Tiekėjai privalo užtikrinti, kad ženklinimas atitiktų Lietuvos higienos normos HN 119:2014 „Maisto produktų ženklinimas“, patvirtintos Lietuvos Respublikos sveikatos apsaugos ministro 2002 m. gruodžio 24 d. įsakymu Nr. 677, ir 2011 m. spalio 25 d. ir Europos Parlamento ir Tarybos reglamento (ES) Nr. 1169/2011 nuostatas; * Tiekėjas turi užtikrinti žmonių sveikatos ir vartotojų interesų apsaugą maisto atžvilgiu vadovaujantis 2002 m. sausio 28 d. Europos Parlamento ir Tarybos reglamente (EB) Nr. 178/2002 (arba jam lygiaverčiu) ir 2011 m. spalio 25 d. Europos Parlamento ir Tarybos reglamente (ES) Nr. 1169/2011 nustatytais reikalavimais; * Tiekėjas privalo užtikrinti, kad fasuotos prekės atitiktų Lietuvos Respublikos Ūkio ministro 2015 m. rugsėjo 25 d. įsakymo Nr. 4-594 „Dėl fasuotų prekių ir matavimo indų techninio reglamento patvirtinimo“ reikalavimus; * Tiekėjas privalo užtikrinti, kad produktams pakuoti, sandėliuoti skirtos taros ir pakavimo medžiagos atitiktų 2004 m. spalio 27 d. Europos Parlamento ir Tarybos reglamentą (EB) Nr. 1935/2004 dėl žaliavų ir gaminių, skirtų liestis su maistu, ir Lietuvos higienos normos HN 16:2011 „Medžiagų ir gaminių, skirtų liestis su maistu, specialieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. gegužės 2 d. įsakymu Nr. V-417 (aktuali redakcija), reikalavimus; * Tiekėjai privalo užtikrinti, kad cheminių teršalų didžiausios leistinos koncentracijos atitiktų 2023 m. balandžio 25 d. Komisijos reglamento (ES) Nr. 2023/915 „Dėl didžiausios leidžiamosios tam tikrų teršalų koncentracijos maiste, kuriuo panaikinamas Reglamentas (EB) Nr. 1881/2006 0147; * Vaisiai ir daržovės turi atitikti 2023 m. rugpjūčio 17 d. Komisijos deleguotasis reglamentas (ES) 2023/2429, kuriuo Europos Parlamento ir Tarybos reglamentas (ES) Nr. 1308/2013 papildomas vaisių ir daržovių sektoriaus, tam tikrų perdirbtų vaisių ir daržovių produktų bei bananų sektoriaus prekybos standartais ir panaikinamas Komisijos reglamentas (EB) Nr. 1666/1999 ir Komisijos įgyvendinimo reglamentai (ES) Nr. 543/2011 ir (ES) Nr. 1333/2011.   **Būtiniausius:**  Atsižvelgiant į leidžiamąsias nuokrypas, produktai turi būti:  nepažeisti,  nesugedę; produktai, kurie yra puvinio pažeisti arba kurių kokybė suprastėjusi tiek, kad jie yra netinkami vartoti, neleidžiami,  švarūs, beveik be jokių matomų pašalinių medžiagų,  be perteklinės išorinės drėgmės,  beveik be kenkėjų,  kenkėjų nepažeistu minkštimu,  be pašalinio kvapo ir (arba) skonio.  Produktų būklė turi būti tokia, kad jie:  nenukentėtų vežant ir tvarkant,  į paskirties vietą būtų pristatyti tinkamos būklės.  **Būtiniausius prinokimo:**  Produktai turi būti pakankamai, bet ne per daug subrendę, o vaisiai turi būti pakankamai prinokę, bet nepernokę.  Produktai turi būti tiek subrendę ir prinokę, kad galėtų nokti toliau, kol pakankamai prinoks.  **Leidžiamosios nuokrypos:**  Kiekvienoje partijoje gali būti 10 proc. produktų (pagal skaičių arba svorį), neatitinkančių būtiniausių kokybės reikalavimų. Iš šios leidžiamosios nuokrypos iš viso ne daugiau kaip 2 proc. produktų gali būti pažeisti puvinio.  **Pomidorams,** **salotoms, garbanotosioms ir plačialapėms trūkažolėms, saldžioms paprikoms reikalavimai:**  1 (pirmos) klasės pomidorai turi būti geros kokybės. Jie turi būti pakankamai tvirti ir turėti atitinkamai veislei ir (arba) prekiniam tipui būdingas savybes.  Pomidorai turi būti neįtrūkę ir be matomų žalių dėmių.  Tačiau gali būti leidžiami toliau nurodyti nežymūs defektai, jeigu dėl jų nesikeičia bendra pomidorų išvaizda, kokybė, išsilaikymo kokybė ir pateikimas pakuotėje:  nežymus formos ir brandos defektas,  nežymūs spalvos defektai,  nežymūs odelės defektai,  labai nežymūs sumušimai.  Be to, briaunotieji pomidorai:  gali turėti ne ilgesnių kaip 1 cm užgijusių įtrūkimų,  negali turėti pernelyg didelių gumbų,  gali turėti nedidelį plyšelį ties viduriu, tačiau plyšelis turi būti nesukamštėjęs,  gali turėti ne didesnį kaip 1 cm2 sukamštėjusį rumbelį,  gali turėti ploną pailgos formos randą (panašų į siūlę), tačiau jo ilgis negali būti didesnis kaip du trečdaliai vaisiaus didžiausio skersmens.  1 klasės salotos („Iceberg“ tipo veislių), garbanotosios salotos turi būti geros kokybės. Jos turi turėti tai veislei ir (arba) prekiniam tipui būdingas savybes.  Jos taip pat turi būti:  gerai susiformavusios,  tvirtos, atsižvelgiant į auginimo metodus ir produkto rūšį,  nepažeistos ir nesuprastėjusios taip, kad jų nebūtų galima valgyti,  nepašalusios.  Gūžinės salotos turi turėti vieną gerai susiformavusią gūželę. Tačiau po priedanga išaugintų gūžinių salotų gūželės gali būti mažos.  Romaninės salotos turi turėti gūželę, kuri gali būti maža.  Garbanotųjų ir plačialapių trūkažolių vidurinė dalis turi būti geltonos spalvos.  Šaknys turi būti nupjautos ties išorinių lapų pagrindu, o pjūvis turi būti tvarkingas.  1 klasės salotų („Iceberg“ tipo veislių), garbanotųjų salotų leidžiamoji nuokrypa – 10 proc. daržovių (pagal skaičių), neatitinkančių šios klasės reikalavimų, tačiau atitinkančių II klasės reikalavimus. Iš šios leidžiamosios nuokrypos iš viso ne daugiau kaip 1 proc. gali sudaryti produktai, neatitinkantys nei II klasės kokybės reikalavimų, nei būtiniausių reikalavimų, arba puvinio pažeisti produktai.  1 (pirmos) klasės saldžiosios paprikos turi būti geros kokybės. Jos turi turėti atitinkamai veislei ir (arba) prekiniam tipui būdingas savybes.  Tačiau gali būti leidžiami toliau nurodyti nežymūs defektai, jeigu dėl jų nesikeičia bendra saldžiųjų paprikų išvaizda, kokybė, išsilaikymo kokybė ir pateikimas pakuotėje:  nežymus formos defektas,  nežymus sidabriškumas arba tripsų padaryti pažeidimai, apimantys ne daugiau nei 1/3 viso paviršiaus ploto,  nežymūs odelės defektai, pvz.: rauplėtumas, įbrėžimai, saulės nudeginimas, įspaudimo žymės, bendrai apimantys ne daugiau nei 2 cm, jei tai pailgos formos defektai, ir ne daugiau nei 1cm2, jei tai kitokie defektai; arba  sausi paviršiaus įtrūkimai, bendrai apimantys ne daugiau nei 1/8 viso paviršiaus ploto,  nežymūs vaiskočio pažeidimai.  1 klasės saldžiųjų paprikų leidžiamoji nuokrypa – 10 proc. saldžiųjų paprikų (pagal skaičių arba svorį), neatitinkančių šios klasės reikalavimų, tačiau atitinkančių II klasės reikalavimus. Iš šios leidžiamosios nuokrypos iš viso ne daugiau kaip 1 proc. gali sudaryti produktai, neatitinkantys nei II klasės kokybės reikalavimų, nei būtiniausių reikalavimų, arba puvinio pažeisti produktai.  Kiekvienos pakuotės turinys turi būti vienodas; joje turi būti tik tos pačios kilmės, veislės ar prekinio tipo, kokybės, dydžio (jeigu pagal jį rūšiuojama) saldžiosios paprikos, o ekstra klasės ir I klasės saldžiųjų paprikų pakuotėse, pageidautina, – vienodai prinokusios ir vienodos spalvos saldžiosios paprikos. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *1* | *2* | *3* | *4* | *5* | *6* | *7* | *8* | *9* |
| 1. 1 |  |  |  |  |  | .............................  (įrašyti atitinka/neatitinka)  ...............................  (nurodyti gamintoją ar platintoją)2  ...............................  (nurodyti klasę) *(jei prekė skirstoma į klases)* |  |  |
|  |  |  |  |  |  | .............................  (įrašyti atitinka/neatitinka)  ...............................  (nurodyti gamintoją ar platintoją)2  ...............................  (nurodyti klasę) *(jei prekė skirstoma į klases)* |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo ar jo įgalioto asmens pareigų pavadinimas)\* (Parašas) (Vardas, pavardė)

\**Jei dokumentas pasirašytas ne tiekėjo vadovo, kartu pateikiamas įgaliojimas, suteikiantis teisę šį dokumentą pasirašiusiam darbuotojui, atstovauti tiekėją.*